清潭榮長老寫師像求贊
作者：釋正覺
朝代：宋

paragraphs: 家山水兮，靜忘處所。
友魚鳥兮，動忘爾汝。
默默之得誰傳，的的之宗自舉。
冰壺春未回，而痕垢無些。
玉林月已上，而清光有許。
湛存此箇宗乘，肯壞人家男女。
黄梅之鉢笑夜偷，少室之衣疑浪與。
方徹地區，圓該天宇。
神發幽而空谷應呼，聲出礙而霜鐘忽杵。